als_Latn dik_Latn sag_Latn
Në një takim elektoral me gratë dhe vajzat e Shkodrës, ministri i Jashtëm Ditmir Bushati bëri një deklaratë në lidhje me deputeten shkodrane të PD, Jozefina Topalli. Ai tha se Topalli është e vetmja grua nga Partia Demokratike që ka bërë diçka për Shkodrën.
“Shihni sot Partinë Demokratike dhe listën e kandidatëve të tyre për të kuptuar se cili është koncepti i kundërshtarit tonë dhe për rolin që duhet të ketë gruaja në shoqëri. Një pjesë prej jush që e ndjekin poltikën mund të mos i ketë shpëtuar fakti dhe polemikat që kam pasur në parlament me Jozefina Topallin. E megjithatë unë pavarësisht se e kam dhe do ta kem kundërshtare politike, mendoj se Jozefina Topalli është e vetmja grua nga PD që ka bërë dicka për Shkodrën”- tha Bushati.
Gjithashtu Bushati tha se duhet të mbillet kultura e bashkëpunimit politik dhe t’i njihet merita kundërshtarit duke e rivalizuar kundërshtarin dhe duke bërë punë më të mira.
“Duhet të mbjellim kulturën e bashkëpunimit politik edhe këtu në Shkodër dhe jo kulturën e përjashtimit siç nxit Kryetarja e Bashkisë, sepse kultura e bashkepunimit do të thotë t’i njohësh një meritë kundërshtarit, duke e rivalizuar kundërshtarin dhe duke bërë punë më të mira për këtë qytet përmes zyrave të punës, ku ne prap kemi në drejtim gra të cilat energjizojnë politikat e punësimit, përpiqen të bashkëpunojmë me biznese me autoritete të ndryshme që të nxisin punësimin e ndershëm dhe jo të nxisin paratë në këmbim të votës, dhe jo për të nxitur punën në këmbim të votës.Ministri kërkoi ndjesë para grave dhe vajzave të Shkodrës për gabimet e së shkuarës, mes të cilave dhe ofrimi i një politike të fortësh e për të fortët”- tha Bushati.
als_Latn als_Latn als_Latn als_Latn